Den Vest-Sjællandske Avis, 1828-04-26
J Overhuset den 17de var billen imod Testakterne læst andengang, hvorved Hertugen af Vellington skal have holdet en Tale, der har opvakt Beundring. Man antager: at billen vil passere; men angaaende Kornbillen var der ikke forhandlet noget videre. - Vandet var trediegang løbet ind i Veien under Themsen. (Saavidt de nyeste Efterretninger.) – Den 12te April var Stokbørsen bleven meget allarmeret ved Rygtet og ualmindelig store Søendrustninger i Woolwich, men som man siden fandt at være ugrundede. – Marqvien af Londonderry, Lord Castlereags Broder, og som bekiendt en fortroelig Ven af Hertugen, af Wellington er ankommen til Paris. Journal des Debats formoder i den Anledning, at han skal sondere Terrainet, for at oprette en Tripel alliance imellem England, Frankerige og Østerrig imod Rusland, og maaskee for at afløse Hr. Granville, den nærværende Engelske Ambassadeur i Paris (en fortroelig Ven af Hr. Canning); men man holder denne Formodning for usandsynlig. - Det hedder i Wien: at saasnart Fiendtlighederne ere udbrudte fra Russisk Side saa vil der udkomme en Neutralitets-Erklæring, fra Hofferne i London, Paris, Berlin og Wien, hvorved den Græske Qvæstion vil blive skilt fra den Russisk Tyrkiske. J det mindste vil man vide, at der skal være ankommen en Note fra det Engelske Hof, hvori det erklærer: at det vil forholde sig neutralt, ved Udbruddet af Krigen imellem Rusland og Porten, men at det dog i Forbindelse med Frankerige vil holde Traktaten af 6te Juli 1827 opret. Denne Erklæring hvorved Opretholdelsen af Freden imellem de Europæiske Magter bliver foreløbigen sikkret, maae indgyde en saameget større Beroeligelse, som det Russiske Hof i sine nyeste Erklæringer forsikkret paa det høitideligste: at det ikke har nogen Erobringer til Formaal. Denne Ruslands Forsikkring skal have bevirket det Engelske Hofs Beslutning og man betragter lignende Yttringer fra Østerrige og Preussens Side, som en sandsynlig Følge deraf. Hvor strengt Østerrig vil iagttage Neutraliteten, kan sees deraf, at Regieringen skal have givet Ordre til Triest, at afvise ethvert Skib, som ankommer dertil under Græsk Flag. - Den Franske Finantsminister sagde i de Deputeredes Kammer den 14de April: Alle Europæiske Stater behøve Fred; Alle ønske at den maae blive vedligeholdet. De Tyrkiske Anliggender have dog imidlertid tilveiebragt Vanskeligheder i nogle Magters indbyrdes Forhold, som ikke maae blive fremmede for Frankerige; imedens at nogle af disse Magter allerede ere bevæbnede og andre kunne hurtigen sættes i Beredskab. Vi kunne ikke i al Rolighed, og uden at tage de fornødne Forholdsregler stole paa hvad der kan møde. Vi maae derfor holde os beredte til at opfylde de Betingelser, som en beskiærmende Politik kan foreskrive. Alt foranlediger Kongen til at haabe, at de allierede Magter, hvad enten de blive combinerede eller enhver vil handle for sig, have kun ret Formaal, nemlig: at befæste den almindelige Rolighed og at holde Ligevægten opret, som er saa uundgaaelig nødvendig for Freden i Europa. Med Hensyn dertil har Hs. Majestæt paalagt mig at forlange af Dem de fornødne Resourcer for at sætte Land- og Søemagten i den behørige Stand. De private Jnterresser maae ikke lade sig foruroelige ved de Forholdsregler, som allene Klogskab og den almindelige Jnterresse, byde, tvertimod maae de finde nye Grunde for Tillid, Sikkerhed og den Omhyggelighed hvormed Regieringen vil vaage over sin egen Værdighed, som den første betingelse og høieste Garantie for Landets Rolighed og alles Sikkerhed. Ministeren forelagde derpaa Lovudkast i 3 Artikler, til at maatte optage et Statslaan af 80 Mill Franker til 5 pCt. Renter, som skulde anvendes til overordentlige Udgifter og hvorfor der skulde aflægges Regnskab i 1829.